ธปท.ประมูลขายพันธบัตร4หมื่นล้าน7ส.ค.
ธปท.เตรียมออกประมูลพันธบัตรอายุ 14 วัน วงเงิน 4 หมื่นล้านบาท 7 ส.ค.นี้ เพื่อบริหารสภาพคล่อง
6 ส.ค. 2558

ธปท.เตรียมออกประมูลพันธบัตรอายุ 14 วัน วงเงิน 4 หมื่นล้านบาท 7 ส.ค.นี้ เพื่อบริหารสภาพคล่อง
นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.)ออกประกาศกำหนดแผนการออกประมูลพันธบัตรธนาคารแห่งประเทศไทย อายุไม่เกิน 15 วัน ในเดือนส.ค.2558 โดยจะออกประมูลขายพันธบัตรรุ่น พ.26/14/58 วงเงิน 4 หมื่นล้านบาท อายุ 14 วัน โยจะประมูลขายในวันที่ 7 ส.ค.ที่จะถึงนี้ ซึ่งพันธบัตรดังกล่าวมีกำหนดวันชำระเงิน 11 ส.ค. 58 และครบกำหนดการถือในวันที่ 25 ส.ค. 2558 นี้
ทั้งนี้ การออกพันธบัตรของธปท.ข้างต้นเป็นการดูแลสภาพคล่องในระบบให้สอดคล้องกับระดับอัตราดอกเบี้ยปัจจุบันที่ 1.5% ซึ่งเป็นการทำหน้าที่ตามปกติของธนาคารกลางที่จะออกมาเป็นระยะๆ เพียงแต่จะไม่ออกค่อมหรือออกขายตรงกับพันธบัตรรัฐบาลของกระทรวงการคลัง